Johan Dalsgaard

Johan Dalsgaard (født 1966) er en færøysk underholdningsartist.

Han ble født i København av færøyske foreldre. Familien flyttet til Færøyene i 1970. Han var i mange år bosatt i Kollafjørður, derav artistnavnet Johan í Kollafirði.

Dalsgaard utgav i 1988 en CD sammen med gruppen Springs. I 1995 utgav han en rock'n'roll-kassett med humoristisk tilsnitt, der «Kollafjarðarsangurin» ble en hit. Den har senere blitt fulgt opp flere utgivelser på kassetter og CD-er.

Han har laget musikkreportasjer for Sjónvarp Føroya, samt ungdomsprogrammer og nyttårsshow for både radio og TV. Dalsgaard var programleder på Atlantic Radio i 1999 og arbeidet senere for etterfølgeren Rás 2.

I 1999 spilte han den mannlige hovedrollen i filmkomedien Bye Bye Bluebird.

Ved lagtingsvalget i 2004, etter tumulter i færøysk politikk, stilte Dalsgaard med sitt eget satiriske parti, Hin stuttligi flokkurin.

Mellom 2010 og 2013 bodde Johan Dalsgaard og hans kone på kongsgården i Fámará ved Vágur på Suðuroy, som de, i en mye medieomtalt sak, mistet festeretten til. De kjøpte så en gård i Ringe på Fyn i Danmark.

 Referanser 

 Eksterne lenker 



Kategori:Færøyske musikere
Kategori:Færøyske skuespillere
Kategori:Færøyske sangere
Kategori:Færøyske politikere
Kategori:Personer fra Kollafjørður
Kategori:Portal:Færøyene/artikler